CAZ เจอแรงขายฉุดราคาไหลต่อ 4% ถอยหลังทำ “ออลไทม์โลว์” หลุดไอพีโอ 38%
CAZ เจอแรงขายฉุดราคาไหลต่อ 4% ถอยหลังทำ "ออลไทม์โลว์" หลุดไอพีโอ 38%
CAZ เจอแรงขายฉุดราคาไหลต่อ 4% ถอยหลังทำ "ออลไทม์โลว์" หลุดไอพีโอ 38%
25 เม.ย. 2562

ผู้สื่อข่าวรายงานว่า ราคาหุ้น บริษัท ซี เอ แซด (ประเทศไทย) จำกัด (มหาชน) หรือ CAZ ล่าสุด ณ เวลา 11.10 น. อยู่ที่ 2.42 บาท ลบ 0.10 บาท หรือ 3.97% สูงสุดที่ 2.52 บาท ต่ำสุดที่ 2.42 บาท ด้วยมูลค่าซื้อขาย 5.33 ล้านบาท

ทั้งนี้ ทั้งนี้ ราคาหุ้น CAZ ปรับตัวลงต่ำสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 22 ม.ค.2562 โดยมีราคา IPO อยู่ที่ระดับ 3.90 บาท คิดเป็นการปรับตัวลงจากราคา IPO อยู่ 38%
อนึ่งก่อนหน้านี้ นายซุง ซิก ฮอง ประธานเจ้าหน้าที่บริหาร CAZ เปิดเผยว่า หลังจากเมื่อวันที่ 28 มี.ค. 2562 มีข่าวลือเกี่ยวกับบริษัทว่ามีปัญหาขาดสภาพคล่อง โดยบริษัทขอปฏิเสธเกี่ยวกับข่าวลือดังกล่าวไม่เป็นความจริง และบริษัทยังมีสภาพคล่องทางการเงินสำหรับการดำเนินธุรกิจ พร้อมทั้งยังไม่ได้ประสบปัญหาทางเงิน
ทั้งนี้จากงบแสดงฐานะทางการเงินวันที่ 31 ธ.ค. 2561โดยบริษัทมีหนี้สินหมุนเวียนอยู่ที่ 830.43 ล้านบาท ประกอบด้วย เงินรับล่วงหน้าจากโครงการก่อสร้างจำนวน 422.43 ล้านบาท ซึ่งถือเป็นหนี้สินที่บริษัทไม่มีภาระในการจ่ายชำระคืน รวมถึงจะทยอยรับรู้รายได้ตามขั้นตอนความสำเร็จของงาน อีกทั้งเมื่อนำหนี้สินที่เกิดจากเงินรับล่วงหน้าค่าก่อสร้างและรายได้ก่อสร้างรับล่วงหน้าจำนวน 422.43 ล้านบาท และหักออกจากหนี้สินหมุนเวียนตามงบการเงิน 840.43 ล้านบาท ทำให้บริษัทมียอดคงเหลือของหนี้สินหมุนเวียนอยู่ที่ 418 ล้านบาท และเมื่อนำมาเปรียบเทียบกับสินทรัพย์หมุนเวียนจำนวน 660.11 ล้านบาท ทำให้บริษัทมีอัตราส่วนสภาพคล่องอยู่ที่ระดับ 1.58 เท่า
ขณะที่ทีมข่าว “ข่าวหุ้นธุรกิจออนไลน์” ได้สำรวจข้อมูลเพิ่มเติมจากงบการเงินล่าสุดของ CAZ พบว่า อัตราส่วนหนี้สินต่อส่วนของเจ้าของ (D/E Ratio) อยู่ที่ระดับ 6.1 เท่า โดยคำนวณจากหนี้สินรวมที่ระดับ 988 ล้านบาท หารส่วนผู้ถือหุ้นอยู่ทีระดับ 161 ล้านบาท อ่านเพิ่มเติ่ม CAZ ร่วงต่อ 6% ผวา! แจง “เงินรับล่วงหน้า” ไม่เคลียร์ แถม “ดี/อี” สูงปรี๊ด 6.1 เท่า